427.89 REGOLAMENTI DWAR IT-TWAQQIF TA’ REĠISTRU NAZZJONALI TA’ PRODOTTI AGRI-ALIMENTARI TRADIZZJONALI TA’ MALTA L-AVVIŻ LEGALI 466 tal-2014, kif emendat bl-Avviż Legali 62 tal-2017. L-AVVIŻ LEGALI 466 tal-2014, kif emendat bl-Avviż Legali 62 tal-2017. 1. Titolu u skop. (1) It-titolu ta’ dawn ir-regolamenti hu r-Regolamenti dwar it-Twaqqif ta’ Reġistru Nazzjonali ta’ Prodotti Agri-alimentari Tradizzjonali ta’ Malta. (2) Dawn ir-regolamenti japplikaw għal prodotti agrikoli u agri-alimentari, għal riċetti gastronomiċi u għal preparazzjonijiet magħmula, li jaqaw taħt id-definizzjoni ta’ "Prodotti Agri-alimentari Tradizzjonali ta’ Malta". Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra- " applikant " " tfisser kwalunkwe persuna naturali jew legali jew kwalunkwe korp pubbliku li għandu interess fil-produzzjoni u, jew fil-promozzjoni ta’ prodotti agri-alimentari tradizzjonali ta’ Malta "Bord " tfisser il-Bord tal-Prodotti Agri-Alimentari Tradizzjonali ta’ Malta kostitwit skont ir-regolament 7; " Direttur " tfisser id-Direttur responsabbli għall-agrikoltura; " Ministru " tfisser il-Ministru responsabbli għall-Agrikoltura; "persuna " tfisser kwalunkwe persuna naturali jew legali; " prodott approvat " tfisser prodott agri-alimentari tradizzjonali ta’ Malta li ġie approvat mill-Bord bħala tali; " Prodotti Agri-Alimentari Tradizzjonali ta’ Malta " tfisser dawk il-prodotti li l-ipproċessar, il-preservazzjoni u l-metodi ta’ maturazzjoni tagħhom huma kkonsolidati biż-żmien u għandhom użu ppruvat fis-suq Malti għal perijodu li jippermetti t-trasmissjoni bejn il-ġenerazzjonijiet, liema perijodu mhuwiex anqas minn ħamsa u għoxrin sena; "Registru" tfisser ir-Registru Nazzjonali tal-Prodotti Agri-Alimentari Tradizzjonali ta’ Malta. 3. (1) Id-Direttur għandu jżomm reġistru, imsejjaħ ir-Reġistru Nazzjonali ta’ Prodotti Agri-Alimentari Tradizzjonali ta’ Malta, li fiħ għandu jkun hemm irreġistrat i l-prodotti approvati kollha. (2) L-inklużjoni ta’ prodott fir-Reġistru ta’ prodotti approvati hawn fuq imsemmi ma tikkostitwiex reġistrazzjoni skont ir-Regolament (UE) Nru 1151/2012 dwar skemi tal-kwalità għal prodotti agrikoli u oġġetti tal-ikel. (3) L-isem ta’ kwalunkwe prodott fir-Reġistru jkun mingħajr preġudizzju għall-isem magħżul għall-għan ta’ reġistrazzjoni ta’ prodott skont ir-Regolament (UE) Nru 1151/2012 dwar skemi tal-kwalità għal prodotti agrikoli u oġġetti tal-ikel. (4) B’seħħ mid-data tal-bidu fis-seħħ ta’ dawn ir-regolamenti** jirreferi għar-regolamenti promulgati bl-Avviż Legali 62 tal-2017-il-21 ta’ Frar, 2017. u mingħajr preġudizzju għar-Regolament (UE) Nru 1151/2012 dwar skemi tal-kwalità għal prodotti agrikoli u oġġetti tal-ikel, l-inklużjoni ta’ isem ta’ prodott fir-Reġistru tipprekludi kwalunkwe persuna milli tippreżenta applikazzjoni għall-protezzjoni ta’ dak l-isem taħt il-liġijiet tal-UE u dawk nazzjonali li jikkonċernaw il-proprjetà intelletwali u industrijali. 4. Għal kull prodott, ir-Reġistru għandu jinkludi l-isem tal-prodott, il-post tal-oriġini, deskrizzjoni tal-prodott u tal-ipproċessar tiegħu, metodi ta’ preservazzjoni u maturazzjoni, il-materjali użati fil-preparazzjoni tal-prodott u l-istorja u t-tradizzjoni tal-prodott. 5. Pubblikazzjoni tar-Reġistru. Id-Direttur għandu jġiegħel li reġistru rivedut jiġi ppubblikat fil-Gazzetta fuq bażi annwali. 6. Id-Direttur għandu jipprova jippromwovi d-diffużjoni tar-Reġistru fuq livell nazzjonali u internazzjonali. 7. Il-Bord ta’ Prodotti Agri-Alimentari Tradizzjonali ta’ Malta. (1) Għandu jiġi mwaqqaf, skont id-dispożizzjonijiet ta’ dawn ir-regolamenti, Bord, li jkun magħruf bħala il-Bord ta’ Prodotti Agri-Alimentari Tradizzjonali ta’ Malta, bil-għan li jiġu identifikati prodotti li għandhom jiġu inklużi fir-Reġistru. (2) Il-Bord jevalwa il-prodott jew prodotti sottomessi għall-inklużjoni fir-Reġistru u jiddeċiedi jekk tali prodotti għandhomx jiġu inklużi fir-Reġistru jew le. (3) Fid-deċiżjoni tiegħu, il-Bord għandu jgħid jekk approva jew ċaħad li l-prodott huwa prodott agro-alimentari tradizzjonali ta’ Malta u għandu jagħti r-raġunijiet tiegħu għad-deċiżjoni. (4) Il-Bord jagħmel ukoll rakkomandazzjonijiet lill-Ministru fuq ħwejjeġ li għandhom x’jaqsmu mal-promozzjoni tar-Reġistru. 8. Kompożizzjoni tal-Bord. (1) Il-Bord għandu jkun magħmul mill-membri li ġejjin: (a) id-Direttur responsabbli għall-agrikoltura li jippresiedi il-Bordex officio, jew rappreżentant tiegħu; (b) rappreżentant mid-Diviżjoni dwar Regolamenti Tekniċi fi ħdan l-Awtorità ta’ Malta għall-Kompetizzjoni u għall-Affarijiet tal-Konsumatur; (ċ) rappreżentant tal-Istitut għat-Turiżmu, Ivvjaġġar u Kultura fi ħdan l-Università ta’ Malta; (d) rappreżentant tad-Direttorat għad-Diversifikazzjoni u l-Kompetittività; u (e) membru nominat fid-diskrezzjoni tal-Ministru. (2) Il-Ministru għandu jinnomina uffiċjal tad-Dipartiment biex jaġixxi bħala Segretarju tal-Bord. 9. Proċeduri tal-Bord. (1) Id-Direttur jew ir-rappreżentant tiegħu jkun ex officioic-Chairpersonu jippresjedi l-Bord. (2) Id-deċiżjoni tal-Bord tkun b’maġġoranza tal-voti. Iċ-Chair person tal-Bord jew ir-rappreżentant tiegħu jkollu votoriġinali, u fil-każ li jkun hemm qasma ugwali ta’ voti, it-tieni vot jew vot deċiżiv. (3) Il-kworum tal-Bord jikkonsisti fiċ-Chair personu żewġ membri oħra. (4) Il-Bord jiltaqa’ kif meħtieġ f’tali data, ħinu post ki f iċ-Chair person jista’ jappunta: Iżda l-Bord jiltaqa’ tal-anqas darbtejn fis-sena. (5) Il-proċeduri kollha tal-Bord jiġu mniżżla fil-forma ta’ minuti mis-segretarju u l-ismijiet tal-membri preżenti f’kull laqgħa jiġu mniżżla fil-minuti. (6) Il-minuti ta’ kull laqgħa jkun fihom dawk l-applikazzjonijiet li jkunu ġew diskussi, imma mingħajr ebda kumment jew osservazzjoni tal-membri. Ir-raġuni tad-deċiżjoni madankollu tiġi mniżżla. (7) Iċ-Chair person jikkonferma bil-firma tiegħu l-minuti li jirriżultaw mill-affarijiet diskussi fil-laqgħha. (8) Bla ħsara għad-dispożizzjonijiet ta’ dawn ir-regolamenti, il-Bord jista’ b’mod ieħor jirregola il-proċedura tiegħu stess. 10. Applikazzjoni għall-inklużjoni fir-Reġistru. (1) Biex jiġu inklużi fir-Reġistru, il-Prodotti Agro-Alimentari Tradizzjonali għandhom jiġu proposti mill-applikant. (2) Applikazzjoni għall-inklużjoni ta’ prodott fir-Reġistru għandha tiġi magħmulha lis-Segretarju tal-Bord fuq il-formola xierqa, li għandha tinġabar mid-Direttorat tal-Agrikolu tra. (3) L-applikazzjoni għandha b’mod ċar tiddikjara: (a) l-isem tal-prodott; (b) il-post tal-oriġini; (ċ) deskrizzjoni tal-prodott u tal-metodi tal-ipproċessar, priservazzjoni u ta’ maturazzjoni tiegħhu; (d) il-materjali użati fil-preparazzjoni tiegħu; (e) deskrizzjoni tal-bini użat għall-produzzjoni, ipproċessar, priservazzjoni u maturazzjoni tal-prodott; (f) l-istorja u t-tradizzjoni tal-prodott; (g) kwalunkwe informazzjoni oħra li l-applikant jikkunsidra neċessarja. (4) Il-Bord jista’ jekk jikkunsidra li huwa neċessarju, jitlob aktar informazzjoni mingħand l-applikant. 11. (1) Is-Segretarju għandu jpoġġi quddiem il-Bord l-applikazzjonijiet kollha għall-inklużjoni ta’ prodott fir-Reġistru. (2) Il-Bord għandu l-ewwel jiddeċiedi jekk l-informazzjoni kollha mitluba fir-regolament 10 ġietx sottomessa: Iżda jekk il-Bord jiddeċiedi li xi informazzjoni mitluba fir-regolament 10 hija nieqsa, il-Bord ma jikkunsidrax aktar l-applikazzjoni u jibgħat l-applikazzjoni lura lill-applikant waqt li jinfurmahliema informazzjoni hija nieqsa. (3) Jekk il-Bord ikun sodisfatt li l-informazzjoni mitluba fir-regolament 10 ġiet sottomessa, l-applikazzjoni tiġi ppubblikata fil-Gazzetta u tkun miftuħa għall-konsultazzjoni pubblika għall-perijodu ta’ tletinġurnata mid-data li tiġi ppubblikata fil-Gazzetta. Wara l-konsultazzjoni pubblika, s-Segretarju jpoġġi l-feedback miksub mill-imsemmija konsultazzjoni pubblika quddiem il-Bord. (4) Il-Bord għandu, wara li jevalwa l-applikazzjoni u l-feedback miksubu, jekk ikun neċessarju, wara li jkun talab lill-applikant aktar informazzjoni, jieħu deċiżjoni fuq jekk jinkludiex il-prodott fir-reġistru jew xort’oħra. (5) Id-deċiżjoni tiġi komunikata lill-applikant, u tindika r-raġunijiet għaliha: Iżda d-deċiżjoni tiġi komunikata lill-applikant permezz ta’ posta reġistrata, posta elettronika jew mwassla bl-idejn. 12. (1) Iċ-Chair person, fuq direzzjoni li jagħmel hekk mill-Bord, idaħħal il-prodott approvat fir-Reġistru. (2) Ir-reġistrazzjoni għandu jkollha l-informazzjoni li ġejja: (a) l-isem tal-prodott; (b) il-post tal-oriġini; (ċ) id-deskrizzjoni tal-prodott u tal-metodi tal-ipproċessar, preservazzjoni u ta’ maturazzjoni tiegħu; (d) il-materjali użati fil-preparazzjoni tiegħu; (e) d-deskrizzjoni tal-bini użat għall-produzzjoni, l-ipproċessar, il-preservazzjoni u l-maturazzjoni tal-prodott; u (f) l-istorja u t-tradizzjoni tal-prodott. 13. Id-deċiżjoni tkun finali. Id-deċiżjoni tal-Bord tkun finali. 14. Notifika uffiċjali lill-Kummissjoni U E. Miżjud: A.L.62 tal-2017. Dawn ir-regolamenti ġew notifikati skont id-Direttiva 2015/1535 KE li tikkonsolida d-Direttiva 98/34 KE kif trasposta bir-Regolament tal-2003 dwar il-Proċedura ta’ Notifika.